Bajarê Marsilya yê Fransa de perey semedê protestokerdişê Komployê 15ê Sibate yê vera Rayberê Şarê Kurdî Abdullah Ocalanî rayraşîyayîşê hîrê rojan dest pêkerd.Rayraşîyayîş roja hîrêne de qedîya.
Rayraşîyayîşo ke semedê azadîya Abdullah Oclanî yeno kerdene verê Şaredarîya Martiguesî ya Marsilya de dest pêkerd. Marsilya, Montpellier, Draguigan, Bordeaux, Toulouse, Avignon û Marignan ra 167 kesî tewrê rayraşîyîşî bîyî. Rayraşîyayîş de vilawekî ameyî vilakerdene, afîşî ameyî daliqnayene û bi seyan îmzayî ameyî arêdayene. Roja hîrêyene de St. Antoine ra heta Meydanê Canebiere yê Marsilya rayraşîyayîşo merkezî ame kerdene û dima ra verê Şaredarîya Vieux Portî de mîtîngêk ame kerdene. Mîtîng de derheqê komployî û têkoşîno kurdî vera ci danê de qiseykerdişî ameyî kerdene.
